Vita:Gyermekvasút (Budapest)

message: Sziasztok! Én jelenleg is GYV-s vagyok, és amikor átnéztem az oldalt először, nekem is a "régi" Úttörővasút szokásai jutottak eszembe - sokat mesélnek róla felnőtt dolgozók -, mert szinte csak arról szól(t) a szócikk. Nem lenne jobb egy külön oldalt készíteni Úttörővasút néven (jó, most még a Gyermekvasút cikkre irányít át), és oda átpakolni azokat a részeket és persze egy kicsit kibővíteni?
Egyébként amikor az első szolgálatom volt (2011.jún.10.; Hárs-hegy (és így írva, mint az állomási tájékoztatótáblákon); Róth Ferenc áll.főn.), bennem is azt az érzést keltette az állomás, a vonat, a táj, mintha 50 évet visszaugrottam volna az időben! És még nem is tévedtem sokat - csak 11 évet - mivel a 3. szakasz építését 1950. augusztusában fejezték be. De azokat a feltételezéseket szeretném eloszlatni, hogy semmi sem változott az építés óta! A GYV mostani vezetősége már elég sok újítást vezetett be:télen a szolgálatok nem 15, hanem 17-20 naponta vannak; már csak pár napon lehet kisegítő szolgálatba jelentkezni (ezt éppen a minap adták közhírré); és végül, de nem utolsó sorban megszűnt az értékcikkárus szolgálat! Ezek a legfontosabb változtatások. (ezeket a lapon is módosítani fogom valamikor) Üdv: Gyongyosimate1 vita 2012. december 17., 18:32 (CET)
A cikk egyértelműen az Uttörővasútról szól. A mai állapotokról csak említést tesz. Jó lenne a mai állapotokról is olvasni...
– Duhosvita 2009. február 18., 19:55 (CET)
Habár négy évemet (2004-2008) a Gyermekvasúton szolgáltam, úgy tartom, az ottani közösség Magyarország utolsó úttörőközössége – persze kommunista nevelés már nincsen. De a hagyományok, szokások, a vasutasok élete szinte semmit nem változott. Csupán példaként mondom, hogy ugyanazokat a nótákat énekeltük, a ballagáson ugyanazt az úttörőtáncot jártuk, ugyanúgy tisztelegtünk és ugyanúgy kezdtük egymásnak a vasúti formaszövegeket ("Váltókezelő pajtás, a 131. számú vonat...") mint régen. Persze igyekszek valamit hozzáírni – meg korrektúrázni, mert a helyesírása még nem az igazi... DKakasi vita 2010. december 22., 21:31 (CET)
Ezt én örömmel hallom. Annak idején mi voltunk az első gyévés generáció (1990–1994), akkor is ugyanígy volt, sőt, mi Előre köszöntéssel köszöntünk, míg a nagyvasúti okosok fel nem találták másfél évnyi tanakodás után a megoldást: a köszönés legyen napszaknak megfelelő; amire csak azért is magasról tettünk, és dacára mindennek, szépen előréztünk 1994-ben is, addigra az már egy jelentés nélküli mágikus szöveggé alakult, mondhattuk volna helyette azt is, hogy pritty. A mondandómnak ez a lényege: nem a úttörőség zárványozódott el a GYV-ben, hanem a GYV volt mindig is különleges dolog, amin az úttörőség csak egy máz volt, de jobb híján megmaradt, mert mégis, mire cserélték volna le? Bennófogadó 2010. december 22., 22:09 (CET)
Ó, Bennó! Hogy mik ki nem derülnek rólad! :-) Tényleg érdemes volna kreálni egy gyerekvasutas userboxot. Na de elég az offból! (talán majd itt) Szégyellem magam, de nem tudom eldönteni, mi a GyV állomásainak helyesírása. A helyesírási szabályzat azt [írja], a hivatalos földrajzinévtár a meghatározó – ehhez viszont nem olyan egyszerű hozzáférni. A MÁV menetrendkönyvében és a vasutallomasok.hu-n az állomások nevét egybeírják (én is így tenném), viszont a gyermekvasut.hu-n azzal az írásmóddal van, ahogy a cikk nagy részében megvan. Mi legyen velük? DKakasi vita 2010. december 23., 18:54 (CET)
Az a box bizony jó ötlet! (Nekem valahol megvan a daloskönyvem is , van abban mindenféle, énekeltünk LGT-t és Varsavjankát, Barbara vezérünköt és Újra itt van a nagy csapatot, internacionálét meg amit épp. Csak azt mondd meg, él-e még a hagyomány, hogy a szolgálatos vonaton reggel és estve az alagútban a Varsavjanka első két versszakát éneklik? [Rontása tört ránk a dúló viharnak, ordas had áradata kelt ellenünk stb. ]?!)
De félreOFF: melik állomásnevekkel van a gond, amit egybeírnál? Bennófogadó 2010. december 23., 19:14 (CET)
[csak hogy lássa az admin, hogy komoly munka is folyik itt:] A Széchenyihegy, Jánoshegy, Hárshegy nevekkel. (Erősít, hogy az állomás környezetében levő Virág-völgyről is Virágvölgy ragadt át állomásnévként.)
[most pedig jöhet a nosztalgia: :-)] "...vesztünkre esküdtek ádáz hatalmak, de tudtuk: egy életen át kell küzdenünk!" A tanfolyamon az ifik lejátszották nekünk a teljes, talán 10 perces kazettás felvételt. Akkor kedvet kaptunk hozzá. :-) Sőt, a hárshegyi (!) "leveles a május..."-t is a 3. versszakkal együtt ("Szovjetunióban kisütött a nap...") énekeltük – az én ballagásom volt az első, ahol kihagytuk. DKakasi vita 2010. december 23., 19:53 (CET)
replies: text: Jut eszembe: milyen admin lásson komoly munkát? Járt erre valaki, aki nehezményezte, hogy itt privatizálunk? :) Bennófogadó 2010. december 23., 20:07 (CET)
 Ezt örömmel hallom! Ami az egybeírást illeti, fogas kérdés, ha jól emlékszem az állomásnevek analógiáira, akkor ezek a városrésznevekhez hasonlóan egybeíródnak, de biztosan nem ugyanúgy, mint a természetföldrajzi nevek. Kicsit nyomozok még, de majdnem biztos vagyok az egybeírásban. Bennófogadó 2010. december 23., 20:06 (CET)

text: Az állomásneveket a városrészről, nem pedig egy konkrét hegyről, völgyről, stb. nevezték el. A városrészeket pedig egybeírjuk! Javítani fogom... Gyongyosimate1 vita 2013. június 10., 12:38 (CEST)
Rendben, várok türelmesen. Amúgy vicces, hogy a kedves illusztrátor kolléga pajtás háromféleképpen írta le Szecskát a fotók alá...  DKakasi vita 2010. december 23., 20:15 (CET)
Az előbb egy kicsit kipofoztam az egész cikket. Voltak benne elég durva bakik is, például, hogy a vonal hossza 10,2 km (!), meg rendet kéne tenni az egész "GyV-kategóriában" is... Remélem, azért így egy kicsit használhatóbb lett. DKakasi vita 2010. december 25., 17:14 (CET)
thread_title:  Gyermekvasút 

message: Mezei István. Máv vontatójármű album c. könyvben a szerző az Mk45 sorozat ismertetésekor (143. oldal) említést tesz arról, hogy 1973-ban egy éjjeliőr felgyújtott rengeteg vontatójárművet (talán a fűtőházat?) így hirtelen kellettek mozdonyok, amit az Augusztus 23 gyár tudott az említett típus gyors leszállításával kielégíteni.
Erről tud valaki valami pontosabbat? --charlie vita 2011. május 29., 12:14 (CEST)
A fűtőházat gyújtotta fel, nem ekkor szerezték be az Mk45-ösöket, csak 2 leégett Mk49-es helyére Sátoraljaújhelyről szállítottak másikakat.
replies: text: – Aron106  üzenőlapja  2012. szeptember 2., 15:34‎  CET (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  Mk45 beszerzés 

message: A cikk átnevezése (Gyermekvasút → Gyermekvasút, Budapest) véleményem szerint nincs összhangban az elnevezési szokásainkkal. Ha egyértelműsítési célból szükséges Budapest feltüntetése a névben, akkor zárójelben kéne lennie, ha a hivatalos nevét akarnánk használni, akkor viszont MÁV Zrt. Széchenyi-hegyi Gyermekvasút lenne, a jelenlegi formát nem látom semmivel sem alátámasztottnak. A keresőknek pedig nem hiszem, hogy számítana, hogy hol szerepel a cikken belül a Budapest szó, így is, úgy is meg fogják találni. --Puskás Zoli vita 2015. május 12., 13:23 (CEST)
replies: text: Szerintem szükségtelen az átnevezés, a vesszővel elválasztott formátum nem illeszkedik az itteni szokásokhoz. Ha van másik Gyermekvasút a világban, és egyértelműsítés szükséges, akkor a "Budapesti Gyermekvasút" jobb változat, mint a vesszővel elválasztott (lásd: Budapesti libegő). --Tomcsy  üzenet 2015. május 12., 13:43 (CEST)
Marosvásárhelyen is van egy, ezért egyértelműsítettem. Ha így nem jó, a továbbiakat rátok bízom... ;-) - Gaja   2015. május 12., 19:36 (CEST)
A Tiszakécskei Gyermekvasút lapot akkor átnevettetem e szerint a logika szerint Gyermekvasút (Tiszakécske) névre? 
DE!
Jelenleg itt-ott rengeteg „Gyermekvasút” link létezik a wikiben ami most az egyszerűsítéshez vezet. Ezt egy bot át tudja nevezni? És ha igen, akkor hol lehet igényelni? --Kisafka vita 2015. május 12., 20:59 (CEST)

text: Át tudta, így már nem kell igényelni.  (Egyébként itt lehetett volna: Wikipédia:Botgazdák üzenőfala.) --Puskás Zoli vita 2015. május 12., 23:52 (CEST)
thread_title:  Átnevezés?